Ľadové kráľovstvo

Ľadové kráľovstvo (angl. Frozen) je americký animovaný hudobný fantastický film z roku 2013, produkovaný Walt Disney Animation Studios a vydaný prostredníctvom Walt Disney Pictures. Príbeh je inšpirovaný rozprávkou Hansa Christiana Andersena Snehová kráľovná. Režisérmi filmu sú Chris Buck a Jennifer Lee. 2. marca 2014 získal dve ceny akadémie: najlepší animovaný film a najlepšia pieseň „Let It Go“.

 Zápletka 
Nebojácna a večne optimistická Anna sa vydáva na veľkolepú výpravu v doprovode drsného horolezca Kristoffa a jeho verného soba Svena, aby našla svoju sestru Elsu, ktorej ľadové kúzla uväznili kráľovstvo Arendelle do večnej zimy. Na svojej ceste sa Anna a Kristoff stretávajú s najvyššími veľhorami sveta, mýtickými trollmi a srandovným snehuliakom Olafom a navzdory drsným živlom sa zúfalo pokúšajú dosiahnuť svojho cieľa skôr než bude úplne neskoro. 

 Kritika 
Film dobre prijala kritika aj široká verejnosť, získal dokonca dva Oscary, a to za najlepší celovečerný animovaný film a za najlepšiu originálnu pieseň „Let It Go“. Medzi ďalšie ocenenia, ktoré film vyhral, patria Zlatý glóbus za najlepší celovečerný animovaný film, Filmová cena Britskej akadémie za najlepší animovaný film, päť cien Annie Award a dve ceny Critics' Choice Movie Award.

 Obsadenie 
 Kristen Bell ako Anna, 18-ročná; Princezná z Arendelle a Elsina mladšia sestra
 Livvy Stubenrauch ako Anna, 5-ročná 
 Katie Lopez ako Anna, 5-ročná (spev)
 Agatha Lee Monn ako Anna, 9-ročná 
 Idina Menzel ako Elsa, 21-ročná Snehová kráľovná z  Arendelle a Annina staršia sestra 
 Eva Bella ako Elsa, 8-ročná 
 Spencer Lacey Ganus ako Elsa, 12-ročná
 Jonathan Groff ako Kristoff, ľadový muž, sprevádzaný sobom Svenom 
 Tyree Brown ako Kristoff, 8-ročný
 Josh Gad ako Olaf, zábavný snehuliak, ktorého Elsa a Anna vytvorili, keď boli deti
 Santino Fontana ako Hans, princ z Južných ostrovov
 Alan Tudyk ako Duke z Weseltonu
 Ciarán Hinds ako Grand Pabbie, kráľ trollov
 Chris Williams ako Oaken, vlastník obchodu v horách
 Maia Wilson ako Bulda, a troll a adoptívna matka Kristoffa
 Paul Briggs ako Marshmallow, snežný obor, ktorý stráži Elsin palác
 Maurice LaMarche ako Král z Arendelle, Annin a Elsin otec
 Jennifer Lee ako Kráľovná z Arendelle, Annina a Elsina matka

 Referencie 

 Zdroj 


 Externé odkazy 



Kategória:Filmy z 2013
Kategória:Dobrodružné filmy USA
Kategória:Filmové komediálna dráma USA
Kategória:Hudobné filmy USA
Kategória:Kreslené filmy Disney
Kategória:Rodinné filmy USA
Kategória:Filmy podľa názvu